CELEX: C2004/239/02
Language: lt
Date: 2004-09-25 00:00:00
Title: Byla C-307/04 P SEC Corporation 2004 m. liepos 15 d. pateiktas apeliacinis skundas dėl 2004 m. balandžio 29 d. Europos Bendrijų Pirmosios instancijos teismo (antroji kolegija) sprendimo sujungtose bylose T-236/01, T-239/01, nuo T-244/01 iki T-246/01, T-251/01 ir T-252/01 Tokai Carbon Co. Ltd ir kiti prieš Europos Bendrijų Komisiją

25.9.2004   
            
            
               LT
            
            
               Europos Sąjungos oficialusis leidinys
            
            
               C 239/1
            
         SEC Corporation 2004 m. liepos 15 d. pateiktas apeliacinis skundas dėl 2004 m. balandžio 29 d. Europos Bendrijų Pirmosios instancijos teismo (antroji kolegija) sprendimo sujungtose bylose T-236/01, T-239/01, nuo T-244/01 iki T-246/01, T-251/01 ir T-252/01 Tokai Carbon Co. Ltd ir kiti prieš Europos Bendrijų Komisiją
   (Byla C-307/04 P)
   (2004/C 239/02)
   2004 m. liepos 15 d. Europos Bendrijų Teisingumo Teismui buvo pateikta SEC Corporation (byla T-251/01) (1), įsisteigusios Amagasaki, Hyogo (Japonija), atstovaujamos advokato K. Platteau, apeliacinis skundas dėl Europos Bendrijų Pirmosios instancijos teismo (antroji kolegija) 2004 m. balandžio 29 d. sprendimo sujungtose bylose T-236/01, T-239/01, nuo T-244/01 iki T-246/01, T-251/01 ir T-252/01 Tokai Carbon Co. Ltd ir kiti prieš Europos Bendrijų Komisiją.
   Pareiškėja Teisingumo Teismo prašo:
   
               a)
            
            
               panaikinti skundžiamą sprendimą iš dalies ta apimtimi, kiek jis numato, kad Komisija, nustatydama pareiškėjui paskirtos baudos pagrindinę sumą, kaip skiriamuoju faktoriumi galėjo remtis pasauline produkto apyvarta;
            
         
               b)
            
            
               panaikinti Sprendimo (2), iš dalies pakeisto Pirmosios instancijos teismo, 3 straipsnį ta apimtimi, kuria pareiškėjui yra paskiriama 6.138 milijonų eurų bauda, arba bent kiek Teismo manymu bus tinkama, šią baudą atitinkamai iš esmės sumažinti; ir
            
         
               c)
            
            
               priteisti iš Komisijos bylinėjimosi Pirmosios instancijos teisme ir Teisingumo Teisme išlaidas.
            
         Teisiniai pagrindai ir pagrindiniai argumentai
   Pareiškėja teigia, kad Pirmosios instancijos teismo sprendimas turėtų būti panaikintas remiantis šiais pagrindais:
   
               1)
            
            
               EB sutarties 253 straipsnio ir non bis in idem bei teisingumo principų pažeidimu, įvertinus, kad Komisija, nustatydama SEC paskirtos baudos dydį esant tokioms šios bylos aplinkybėms, nebuvo įpareigota atsižvelgti į prieš tai JAV valdžios konkurencijos institucijų, remiantis tomis pačiomis faktinėmis aplinkybėmis, SEC paskirtas sankcijas.
            
         
               2)
            
            
               EB sutarties 253 straipsnio ir teisingumo bei proporcingumo principų pažeidimu, įvertinus, kad Komisijai buvo leista išskirstyti pagrindinę baudos sumą suinteresuotoms šalims remiantis vien tik pasauline produkto apyvarta, neatsižvelgiant į SEC vykdomos veiklos EEE apimtį.
            
         
      (1)  OL C, 2002 2 2, p. 12.
   
      (2)  2001 m. liepos 18 d. sprendimas 2002/271/EB dėl proceso pagal EB sutarties 81 straipsnį ir EEE susitarimo 53 straipsnį – Byla COMP/E-1/36.490 – Grafito elektrodai (OL 2002, L 100, p. 1).